CELEX: C2005/217/99
Language: el
Date: 2005-09-03 00:00:00
Title: Υπόθεση T- 223/05: Αγωγή αποζημιώσεως της CAMAR Srl κατά της Επιτροπής των Ευρωπαϊκών Κοινοτήτων, που ασκήθηκε στις 8 Ιουνίου 2005

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/45
            
         Αγωγή αποζημιώσεως της CAMAR Srl κατά της Επιτροπής των Ευρωπαϊκών Κοινοτήτων, που ασκήθηκε στις 8 Ιουνίου 2005
   (Υπόθεση T- 223/05)
   (2005/C 217/99)
   Γλώσσα διαδικασίας: η ιταλική
   Η CAMAR Srl, με έδρα τη Φλωρεντία (Ιταλία), εκπροσωπούμενη από τους δικηγόρους Wilma Viscardini, Simonetta Donà και Mariano Paolin, άσκησε στις 8 Ιουνίου 2005 ενώπιον του Πρωτοδικείου των Ευρωπαϊκών Κοινοτήτων αγωγή κατά της Επιτροπής των Ευρωπαϊκών Κοινοτήτων, με την οποία ζητεί να υποχρεωθεί η Επιτροπή στην αποκατάσταση ζημίας βάσει των προταθέντων από την ενάγουσα κριτηρίων ή βάσει των κριτηρίων που το Πρωτοδικείο θα κρίνει κατάλληλα εν αναμονή και της εκδόσεως της οριστικής αποφάσεως επί της υποθέσεως Τ-260/97.
   Η ενάγουσα ζητεί από το Πρωτοδικείο:
   
               —
            
            
               να υποχρεώσει την Επιτροπή των Ευρωπαϊκών Κοινοτήτων να αποκαταστήσει τη ζημία –την οποία η ενάγουσα υπέστη λόγω της παράνομης παραλείψεως της Επιτροπής να θεσπίσει τα αναγκαία μέτρα κατά άρθρο 30 του κανονισμού 404/93 του Συμβουλίου, διαπιστωθείσας με την απόφαση του Πρωτοδικείου της 8ης Ιουνίου 2000, Τ-79/96– βάσει των προταθέντων από την ενάγουσα κριτηρίων ή βάσει των κριτηρίων που το Πρωτοδικείο θα κρίνει κατάλληλα εν αναμονή και της εκδόσεως της οριστικής αποφάσεως επί της υποθέσεως Τ-260/97.
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα:
   Mε την παρούσα αγωγή, η ενάγουσα διατυπώνει εκ νέου το αίτημα αποκαταστάσεως της ζημίας που υπέστη το οποίο είχε διατυπώσει στο πλαίσιο της υποθέσεως T-79/96, CAMAR κατά Επιτροπής (1).
   Συναφώς, υπενθυμίζεται ότι, με την απόφαση επί της υποθέσεως Τ-79/96, το Πρωτοδικείο, μολονότι αναγνώρισε τον παράνομο χαρακτήρα της συμπεριφοράς της καθής–εναγομένης και δέχθηκε, συνακόλουθα, την προσφυγή καθό μέρος αφορούσε τη διαπίστωση της παραβάσεως, απέρριψε ως απαράδεκτη την αγωγή αποζημιώσεως λόγω αδυναμίας εκτιμήσεως, υπό τις τότε συνθήκες, της εκτάσεως της μελλοντικής ζημίας.
   Οι ισχυρισμοί και τα κύρια επιχειρήματα ταυτίζονται, κατά το πλείστον, με αυτούς της ως άνω υποθέσεως, καθώς με αυτούς της υποθέσεως T-457/04, CAMAR κατά Επιτροπής (2).
   
      (1)  Απόφαση της 8ης Ιουνίου 2000, στις συνεκδικασθείσες υποθέσεις T-79/96, T-260/97 και T-117/98 (Συλλογή 2000, σ. II-2173).
   
      (2)  ΕΕ C 31, της 5ης Φεβρουαρίου 2005, σ. 28.